b'\n_START_ARTICLE_\nNada \xc5\xa0abec\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskovala v Hru\xc5\xa1evju in Postojni, tam v letih 1971\xe2\x88\x921975 tudi gimnazijo. V letih 1975-1980 je \xc5\xa1tudirala angle\xc5\xa1\xc4\x8dino in franco\xc5\xa1\xc4\x8dino na ljubljanski filozofski fakulteti. S pomo\xc4\x8djo Fulbrightove \xc5\xa1tipendije je \xc5\xa1tudirala na univerzi v Filadelfiji in tam leta 1985 pridobila znanstveni akademski naslov magister. Leta 1993 je na zagreb\xc5\xa1ki filozofski fakulteti doktorirala z disertacijo Lingvisti\xc4\x8dne  in sociolingvisti\xc4\x8dne omejitve pri kodnem preklapljanju med angle\xc5\xa1\xc4\x8dino in sloven\xc5\xa1\xc4\x8dino. Nada \xc5\xa0abec je leta 1986 postala pedagoginja in raziskovalka na Oddelku za anglistiko in amerikanistiko na mariborski pedago\xc5\xa1ki fakulteti. Objavila je ve\xc4\x8d raziskav, znanstvenih poro\xc4\x8dil, u\xc4\x8dbenikov in knjig. Njena bibliografija obsega 302 zapisa.'